Bazilika svätého Trofima

Bazilika svätého Trofima v Arles pochádza z polovice 12. storočia. Pred premenou na chrám Rozumu za Francúzskej revolúcie bazilika slúžila ako rímskokatolícka katedrála arleskej arcidiecézy, zrušenej v roku 1801 (jej územie bolo pričlenené k arcidiecéze v Aix-en-Provence). V roku 1882 bol kostol povýšený na baziliku minor. Bola postavená v románskom štýle v období 1078 až 1152. Stojí na Námestí republiky (Place de la République), kde je i jej hlavný vchod s portálom bohato zdobeným plastikami Ježiša Krista, evanjelistov a Posledného súdu. V jej priestoroch sa uskutočnili dve významné historické udalosti: korunovácia Fridricha I. Barbarossu (1178) a sobáš Jolandy Aragonskej a Ľudovíta II. z Anjou (1389). Literatúra Albert Hari, Primatiale Saint-Trophime von Arles, 2002 Éditions du Signe, ISBN 2-7468-0716-5 Iné projekty Commons ponúka multimediálne súbory na tému Bazilika svätého Trofima Externé odkazy St. Trophime St. Trophime, Arles Archivované 2013-11-09 na Wayback Machine Le cloître L'église Les sculpture de la façade Visite Virtuelle du Cloître Saint Trophime Archivované 2013-05-12 na Wayback Machine Site art-roman Archivované 2015-07-06 na Wayback Machine Le portail roman de la Primatiale Saint-trophime Archivované 2013-10-20 na Wayback Machine Zdroj Tento článok je čiastočný alebo úplný preklad článku Bazilika svatého Trofima na českej Wikipédii.